ཆུ་ལ་དབྱེ་ན་ཆར་ཆུ་དང་།གངས་ཆུ།ཀླུང་ཆུ།ཆུ་མིགཁྲོན་ཆུ།བ་ཚྭའི་ཆུ།ཤིང་ནགས་ཀྱི་ཆུ་བཅས་རིགས་བདུན་ཡོད།རྒྱུད་ལས།ཆུ་རིགས་འདི་དག་ལ་མཆོག་དམན་དབྱེ་ཡོད་དེ།ཆུ་ནི་ཆར་ཆུ་གངས་ཆུ་ཆུ་ཀླུང་ཆུ།།ཆུ་མིག་ཁྲོན་པ་བ་ཚྭ་ཤིང་གི་ཆུ།།རིམ་པས་དང་པོ་མཆོག་ཡིན་ཕྱི་མ་དམན།།ཞེས་གསུངས་པ་ལྟར་ཡིན།ཆུ་ཡི་རིགས་དེ་དག་གི་ཕན་གནོད་ཀྱི་ཁྱད་པར་ཤེས་པར་བྱ་བར་ཧ་ཅང་གལ་ཆེ་བ་ཡིན་པས།ཡན་ལག་བརྒྱད་པ་ཆེན་པོ་ལས།ཆུ་ནི་སྲོག་ཆགས་རྣམས་ཀྱི་སྲོག།ལུས་ཀྱང་དེ་ཡི་རང་བཞིན་ཡིན།།དེ་བས་ཤིན་ཏུ་དག་པ་ཡི།།ཆུ་ནི་གང་དུའང་ལྡོག་པ་མེད།།ཅེས་གསུང་ཡོད།